Katta tezlikda harakatlangan Nexia-3 haydovchisi boshqaruvni yo‘qotib, qarama-qarshi yo‘nalishga chiqib ketgan va ro‘paradan kelayotgan Spark bilan to‘qnashgan. Foto: Videodan kadr Samarqand viloyati Qo‘shrabot tumanida sodir bo‘lgan yo‘l-transport hodisasida uch kishi halok bo‘lgan. Bu haqda IIV YHXBB axborot xizmati xabar bermoqda. Hodisa 2023 yil 4 yanvar kuni soat 20:00 larda 4R-43 Marjonbuloq-Qo‘shrabot avtomobil yo‘lining Qo‘shrabot tumanidan o‘tgan 99-kilometrida sodir bo‘lgan. Nexia-3 haydovchisi mashinani katta tezlikda boshqarib, yo‘lning qiya burilish joyida qarama-qarshi yo‘nalishga chiqib ketgan va ro‘paradan kelayotgan Spark bilan to‘qnashgan. Oqibatda Spark haydovchisi va yo‘lovchisi hamda Nexia-3 haydovchisi og‘ir tan jarohatlari olib, voqea joyida vafot etgan.